Adásvételi szerződés

**tervezet**

**(Az 1.2.3. rész vonatkozásában)**

Amely a közbeszerzésekről szóló 2015. évi CXLIII. tv. (a továbbiakban: Kbt.) alapján lefolytatott eljárás eredményeként létrejött egyfelől:

**Csornai Margit Kórház**

Székhelye: 9300 Csorna, Soproni u. 64.

Bankszámlaszám: 10033001-00324247-00000000

Adóigazgatási szám: 15367187-2-08..

Képviseli: Dr. Winiczai Zoltán Igazgató Főorvosa

mint Vevő (továbbiakban **Vevő**)

másfelől

a ……………………………………………………………………

Székhelye: ………………………

Cégjegyzékszáma: ………………………

Cégbíróság: ……………………….

Bank neve: ……………………….

Bankszámlaszám: ……………………….

Adóigazgatási száma: ……………………….

KSH jelzőszám: ……………………….

Képviseletében: ……………………….,

mint eladó (továbbiakban **Eladó**) között, az alulírott helyen és időben, az alábbi feltételek mellett:

**I. Előzmények**

Vevő az EFOP-2.2.19-17 számú Járóbeteg szakellátó szolgáltatások fejlesztése a Csornai Margit Kórházban projekt keretében eszközbeszerzés tárgyban a közbeszerzésekről szóló 2015. CXLIII. törvény (Kbt.) 81. § szerinti uniós nyílt közbeszerzési eljárást folytatott le. Az eljárásban 3 részre lehetett ajánlatot benyújtani. A közbeszerzési eljárásban a … rész vonatkozásában Eladó tette a legjobb ár-érték arányt (Kbt. 76. § (2) bekezdésének c) pontja) tartalmazó ajánlatot, így a Vevő az Eladót nevezte meg nyertesként, amelyre tekintettel a Felek jelen adásvételi szerződést (továbbiakban: szerződés) kötik

**II. A szerződés tárgya**

1. A Vevő megrendeli Eladótól a jelen szerződés 1. sz. mellékletében felsorolt Orvosi felszereléseket a közbeszerzési eljárás iratanyagában meghatározott műszaki specifikációban, darabszámban és kiépítésben.
2. Eladó kötelezettsége a szerződés közvetett tárgyainak (továbbiakban: Eladó által megajánlott eszközök) teljesítési helyre történő leszállítása és átadása, beszerelése, beüzemelése és kvalifikálása. Vevő csak új eszközöket fogad el.
3. Eladó kötelezettsége a jótállás időtartama alatt az eszközök (1. sz. melléklet) gyártó, forgalmazó által előírt kötelező karbantartási feladatainak ellátása.
4. Felek megállapítják, hogy a teljesítés akkor megfelelő, ha a szállított eszközök a jogszabályoknak megfelelően valamennyi olyan technikai és jogi feltétellel bírnak, amelyek a humán egészségügyi ellátásban való rendeltetésszerű használathoz szükségesek.
5. Felek megállapodnak abban, hogy az ajánlatban esetlegesen konkrétan megajánlott eszköz helyett (az eszköz gyártásának megszűnése, a márkanév megváltozása, vagy időszakos beszerezhetetlenség miatt) azonos vagy jobb jellemzőkkel bíró eszközt szállíthat az Eladó amennyiben azt a Közreműködő Szervezet írásban is jóváhagyja. Ez a szabály csak akkor alkalmazható, ha az eredeti eszköz szállításának az Eladón kívül álló okból történő lehetetlenné válását az Eladó előzetesen igazolja (tudomásra jutásakor haladéktalanul bejelenti) és egyben igazolja (eszközismertetővel), hogy a szállításra megajánlott eszköz jellemzői megfelelnek az ajánlatban meghatározottaknak. Felek megállapodnak abban, hogy az ellenérték fentiek következtében nem változik.
6. A Szerződő felek rögzítik, hogy a Kbt. szerinti eljárás során keletkezett iratokat úgy kell tekinteni, mint amelyek a jelen szerződés alapját képezik, azzal együtt olvasandók és értelmezendők, különös tekintettel az alábbi dokumentumokra:

- Vevő által kiírt közbeszerzési eljárás Ajánlati Felhívása, a Közbeszerzési Dokumentumok, az Eladó nyertes ajánlata.

Az említett dokumentumok fizikailag ugyan nem kerülnek csatolásra a szerződés törzsszövegéhez, ám a Szerződő felek kijelentik, hogy azok tartalma számukra ismert. A fenti dokumentumok közötti, ugyanazon kérdésre vonatkozó bármely eltérés, ellentmondás, értelmezési nehézség esetén a dokumentumok hierarchiája a következő: jelen szerződés, az Ajánlattételi Felhívás, a Közbeszerzési dokumentumok, Ajánlattevő nyertes ajánlata.

**III. Az ellenérték**

1. A szerződéskötés, a kifizetés pénzneme HUF.
2. A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 119. § szakasza alapján a szerződés - tartalékkeret nélküli - elszámolható összege 50%-ának megfelelő mértékű szállítói előleg vehető igénybe. Az előleget az irányító hatóság közvetlenül a szállító részére folyósítja.

Előleg igénylése esetén a 272/2014. (X. 5.) Korm. rendelet 118./A § (2a) bekezdése értelmében Vállalkozó választása szerint

a) a Megrendelés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékű, az irányító hatóság javára szóló, a Kbt. 134. § (6) bekezdése szerinti, vagy a 272/2014. (X. 5.) Korm. rendelet 83. § (1) bekezdése szerinti más biztosítékot nyújt, vagy

b) 272/2014. (X. 5.) Korm. rendelet 1. melléklete 134.4. pontja alkalmazásának tudomásul vétele mellett nem nyújt biztosítékot.

Az Eladó a folyósított előlegről - a szállítói előleg folyósítását követően - előlegszámlát köteles kiállítani a Vevő részére. A szállítói előleggel való elszámolás végszámlával, beszámítással történik. Eladó az előleget legkésőbb a szerződés teljesítését tartalmazó számlával (végszámla) együtt köteles visszafizetni. A visszafizetés beszámítással történik.

1. Az eszközök ellenértékét – mely magában foglal valamennyi, a felhívásban, ill. jelen szerződésben rögzített kötelezettség ellátásának ellenértékét is - a felek az Eladó ajánlata alapján \_\_\_\_\_\_\_\_\_\_ HUF + ÁFA, azaz \_\_\_\_\_\_\_\_\_\_\_\_\_\_\_\_\_\_\_\_ HUF + ÁFA összegben állapítják meg a Felek. Az egyes szerződési tárgyak egységárát az Eladó közbeszerzési eljárásban tett ajánlata tartalmazza.
2. A megrendelt és leszállított eszközök ellenértékének megfizetésének feltétele, hogy a hiány- és hibamentes teljesítést (mely nem terjed ki az esetleges ún. rejtett hibákra) a Vevő képviselője igazolja (teljesítésigazolás). Ezen okirat a számla kötelező melléklete.
3. A szerződés finanszírozása a „………………………………..számú projekt keretében nyújtott támogatási forrásból történik. A támogatás intenzitása 100,000000%.
4. A szerződésszerű teljesítést követően részenként egy számla nyújtható be. A teljesítés elismerése és az igazolás kiadására a Kbt. 135. § (1) bekezdésében foglalt feltétételek irányadók. Az igazolt teljesítés ellenértékének kiegyenlítése a szerződésszerű teljesítést követően, átutalással, számla ellenében, magyar forintban a Kbt.135.§(1), 6), a Ptk. 6:130. § (1) és (2) bekezdése szerint 30 napon belül, szállítói finanszírozással. Irányadó az adózás rendjéről szóló 2003. évi XCII. törvény (Art.) 36./A. §-a, az Áfa tv., az Áht., és vonatkozó rendelkezései.
5. Eladó az eszköz ajánlatban rögzített ellenértékén kívül jelen szerződéssel kapcsolatosan további igényt semmilyen jogcímen nem terjeszthet elő, kivéve az esetleges késedelmi kamatot
6. Amennyiben az Eladó a fenti jogszabályban foglalt kötelezettségének nem tesz eleget, az ebből adódó késedelmes kifizetésekből eredő jogkövetkezményekért a Vevő nem vállal felelősséget. Fizetési késedelem esetén a Ptk. 6:155. § (1) és (3) bekezdése az irányadó.
7. Eladó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak.
8. Eladó a szerződés teljesítésének teljes időtartama alatt tulajdonosi szerkezetét Vevőszámára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
9. Vevő képviselője az Eladó által szerződésszerűen elvégzett feladatok teljesítéséről részfeladatonként eredeti, papíralapon aláírt, az aláírásra jogosult személy nevét és beosztását nyomtatott betűvel tartalmazó Teljesítésigazolást állít ki. Vevő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb az Eladó teljesítésétől, vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni, figyelemmel a Kbt. 135. § (1) bekezdésére. Vevő a teljesítésigazolást három példányban állítja ki, amelyből egy példány a Vevőt, két példány az Eladót illeti meg.

A Vevő részéről teljesítésigazolás kiállítására jogosult személy

Név: …………….

Cím: ……………

Telefon: ……………. Fax: ……………… E-mail:………..

**IV. A szerződés tartalma**

1. Eladó köteles a szerződés közvetett tárgyait (eszközök) a szerződés hatálybalépésétől (mindkét fél általi aláírásától) számított 1. rész: 48/; 2.rész 109/; 3. rész 130 munkanapig átadni Vevőnek.
2. Eladó a szerződés tárgyát beszerelt, üzembe helyezett állapotban, kvalifikálva a szükséges okiratokkal ellátva köteles a Vevőnek átadni.
3. Az átadás-átvétel időpontjáról a Vevőt köteles az Eladó legalább 2 munkanappal korábban értesíteni.
4. Eladó kijelenti, hogy tudomása van arról, hogy működő egészségügyi intézmény területén kell teljesítenie, így kijelenti, hogy a teljesítést az intézmény rendjét a lehető legkevésbé zavaró módon, a tevékenységet a szükséghez képest nem zavarva végzi. Bármilyen munkavégzés (ide értve a helyszínre szállítást is) a Vevő intézményében kizárólag 9-16 óra között történhet.
5. Az Eladó tevékenysége a betegek nyugalmát nem zavarhatja.
6. Amennyiben a szerződés teljesítéséhez a meglévő informatikai rendszerhez kell kapcsolódni, az ezzel kapcsolatos feladatokat csak a kezelési időn kívül, és oly módon köteles az Eladó elvégezni, hogy adatvesztéssel ne járjon.
7. A teljesítés helyei: 9300 Csorna, Soproni út 64., a telephelyen belüli elhelyezésről a Vevő pontos írásbeli tájékoztatást ad.
8. Eladó saját (vagy más) megfelelő fuvareszközön köteles biztosítani az eszköznek a teljesítés helyére történő szállítását. A szállítás módszerének (alkalmazott eszköznek) olyannak kell lennie, hogy az eszközök ne sérüljenek, a jogszabályoknak, szabványoknak mindenben megfeleljenek. A lerakodás és a telepítési helyre történő beszállítás az Eladó kötelezettsége. Eladó köteles a lerakodáshoz a megfelelő személyi, ill. tárgyi feltételeket biztosítani.
9. Az átadás-átvételi eljáráson a felek üzempróbát tartanak, mely során az eszközök egyes részegységeinek működését ellenőrzik.
10. Az átadás-átvétel során az Eladó átadja az eszközök használati útmutatóit, jótállási jegyeit, ill. egyéb releváns dokumentumokat.
11. Amennyiben az átadás-átvétel során bármilyen hiba- vagy hiány állapítható meg, akkor az átvételt a Vevő megtagadja. Ebben az esetben az Eladó köteles legkésőbb 5 munkanapon belül hiány- és hibamentesen átadni az eszközöket. Az átadás-átvétel időpontjáról az Eladó a Vevőt legalább 2 munkanappal korábban köteles értesíteni.
12. Felek kifejezetten rögzítik, hogy az átadás-átvétel során csak és kizárólag a szemmel látható jellemzőket, ill. az üzempróba során csak a működőképességet ellenőrzik. Ennek alapján az átadás-átvételi jegyzőkönyv átadása Vevő részéről nem jelenti az ún. rejtett hibák, szabad szemmel nem látható hiányosságok, ill. különösen mindazon követelmények esetén, melyre műszaki adat előírása került meghatározásra, de mérésre nem került sor vonatkozásában a hiány- és hibamentes teljesítés igazolását.
13. Eladó csak legális, a vonatkozó jogszabályoknak megfelelő forrásból szerezheti be az eszközöket, melyet Vevő kérésére igazolnia kell.
14. Az Eladó az eszközök tárolásáért díjat nem számíthat fel.
15. A megrendelés teljesítése akkor történik meg, amikor az eszköz a Vevő részéről átvételre került. Eddig az időpontig a költség- és kárveszélyviselés az Eladót terhelik.
16. Eladó kijelenti, hogy tudomása van arról, hogy Európai Uniós támogatással érintett beszerzés teljesítését vállalta. Kijelenti, hogy ennek megfelelően fokozott gondossággal jár el a teljesítés során, továbbá tartózkodik minden olyan tevékenységtől, ill. mulasztástól, mely a támogatás egészben vagy részbeni felhasználását kizárja vagy korlátozza. Ennek elmaradása súlyos szerződésszegésnek tekintendő.
17. Eladó a jótállás időtartama alatt az eszközök gyártó, forgalmazó által előírt kötelező karbantartási feladatait köteles ellátni, melynek költségét a vételár tartalmazza. A kötelező karbantartási feladatokra az eszközök terméktájékoztatóiban megfogalmazottak, ill. a gyártómű, ill. forgalmazó előírásai az irányadóak. A kötelező karbantartás során felhasznált anyagok, alkatrészek költségét a vételár tartalmazza.
18. Eladó köteles értesíteni a Vevőt, ha valamely karbantartási feladat esedékessé válik. A felek az értesítést követően egyeztetnek a karbantartás időpontjáról, melynek időtartama nem lehet hosszabb, mint a gyártómű által előírt, ennek hiányában az adott munkára általában alkalmazott időtartam.
19. A jelen fejezetben előírt kötelezettségek bármelyikének Eladó általi megszegése súlyos szerződésszegésnek minősül.

**V. Szerződési biztosítékok**

1. Késedelmes teljesítés esetére - ha Eladó, olyan okból, amelyért felelős, megszegi a szerződést – a felek késedelmi kötbérfizetési kötelezettségben állapodnak meg. A késedelmi kötbér mértéke a késedelemmel érintett termék(ek) általános forgalmi adó nélküli vételárának 0,2%-a/késedelmes nap. A késedelmi kötbér a részteljesítés határidejének túllépése esetén fizetendő, kivéve ha a Vevő fogadóképtelenségére visszavezethető ok miatt nem képes Eladó a teljesítésre. A késedelmi kötbér maximuma a késedelmesen szállított termék(ek) általános forgalmi adó nélkül számított ellenértékének 5%-a..
2. A Vevő a kötbérkövetelését írásbeli felszólítás útján érvényesítheti, melynek az Eladó köteles 8 naptári napon belül maradéktalanul eleget tenni. Amennyiben az Eladó a felhívás kézhezvételét követő 3 napon belül érdemi – indoklással és bizonyítékokkal alátámasztott – kimentést nem tesz, akkor a kötbérkövetelés az Eladó részéről elismertnek tekinthető.
3. Vevő követelheti a fentieken túl felmerülő kárát.
4. Jótállás: Eladó a szerződésben foglalt eszközökre a teljesítés elismeréseként kiállított teljesítésigazolás napját követő 12 hónapig teljes körű jótállást vállal. A jótállási időszakon belül előforduló hibák esetén a Eladó köteles hibák javítását 24 órán belül megkezdeni és a műszakilag lehetséges legrövidebb időn belül elvégezni, és a kijavításra a Vevővel egyeztetett határidőt rögzíteni

**VI. Alvállalkozók**

Amennyiben az Eladó a közbeszerzési eljárásban benyújtott ajánlatában meghatározottak szerint alvállalkozót vesz igénybe, úgy tudomásul veszi, hogy:

1. Eladó a szerződésben vállalt kötelezettségeit teljes egészében másra nem ruházhatja át és a munkák egyes részeit sem adhatja az ajánlattól eltérően alvállalkozásba.

2. A szerződő felek kifejezetten rögzítik, hogy az Alvállalkozókkal csak az Eladó áll jogviszonyban és tevékenységükért kizárólagosan felelős. Az Eladó a jogosan igénybevett alvállalkozóért úgy felel, mintha a munkát maga végezte volna. Alvállalkozó jogosulatlan igénybevétele esetén az Eladó felelős minden olyan kárért is, amely anélkül nem következett volna be.

3. Eladó a teljesítésbe alvállalkozót kizárólag a Kbt. 138. § szerinti követelmények és feltételek betartásával vonhat be. A bevont alvállalkozó tevékenységéért a Vállalkozó teljes körűen és teljes felelősséggel tartozik.

**VII. Titoktartás**

Eladó kötelezettséget vállal arra, hogy a feladatellátása során tudomására jutott minden tényt, adatot, illetőleg bizonylatot és okiratot üzleti titokként kezel, amelyet harmadik személlyel a Vevő előzetes írásbeli hozzájárulása nélkül csak akkor közölhet, ha erre jogszabály kötelezi.

**VIII. A szerződés megszűnése**

A jelen szerződés megszűnik:

* a határozott időtartam lejártával,
* Vevő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:
* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni
* Eladó nem biztosítja a Kbt.138. §-ban foglaltak betartását, vagy az Eladó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

Vevő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból

Vevő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

1. Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;
2. Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k pont kb) alpontjában meghatározott feltétel.

**IX. A szerződés módosítása**

**A** Szerződő Felek rögzítik, hogy jelen megállapodás csak a felek egyező akaratnyilvánításával, írásban módosítható, figyelembe véve a Kbt. 141.§-ában foglaltakat.

**X. Vegyes rendelkezések**

1. A Kbt 136. § (2) bekezdésében foglaltaknak megfelelően a külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.
2. Eladó tudomásul veszi és hozzájárul az információs önrendelkezési jogról és az információszabadságról szóló 2011. évi CXII. törvény 32. §-ában, valamint a Kbt. 43. §-ában meghatározottak szerint jelen szerződés és esetleges módosításainak közérdekű adatként történő nyilvánossá tételéhez, illetve jogszabály szerinti időtartamban történő nyilvános kezeléséhez.
3. Eladó köteles a szerződés megkötésekor az átláthatósági nyilatkozatot a kitöltési útmutató szerint kitölteni és aláírni, és az abban kért adatokat a jogszabályok által előírt feltételekkel Vevőnek átadni. A nyilatkozat a szerződés elválaszthatatlan 1. sz. mellékletét képezi. Eladó az államháztartásról szóló 2011. évi CXCV. törvény 41. § (6) bekezdése alapján tudomásul veszi, hogy jelen szerződés nem köthető meg és a szerződés alapján nem történhet kifizetés olyan szervezet részére, amely nem minősül átlátható szervezetnek. Eladó tudomásul veszi, hogy amennyiben valótlan adatokat közöl, úgy a szerződést a Vevő azonnali hatállyal felmondja, vagy a szerződéstől eláll.
4. A szerződő felek rögzítik, hogy a jogviszony bizalmi jellegéből fakadóan fokozottan terheli őket együttműködési, titoktartási és tájékoztatási kötelezettség
5. Felek képviseletére (jognyilatkozat tételére) az ott megjelölt esetleges korlátozásokkal az alábbi személyek jogosultak kizárólagosan:

Vevő részéről:

Név, beosztás: \_\_\_\_\_\_\_\_\_\_\_Dr.Winiczai Zoltán igazgató-főorvos\_\_\_\_\_\_\_\_\_

Elérhetőségei (levélcím, tel, fax): \_\_+36 96590505, +36 96261378\_\_\_\_\_\_\_\_\_\_\_\_\_\_\_\_\_\_

Jognyilatkozat korlátozása: ----

Név, beosztás: \_\_\_\_\_\_\_\_\_\_\_\_\_\_\_\_\_\_\_\_

Elérhetőségei (levélcím, tel, fax) : \_\_\_\_\_\_\_\_\_\_\_\_\_\_\_\_\_\_\_\_

Jognyilatkozat korlátozása: csak a szerződés teljesítésével kapcsolatban tehet jognyilatkozatot

Név, beosztás: \_\_\_\_\_\_\_\_\_\_\_\_\_\_\_\_\_\_\_\_

Elérhetőségei (levélcím, tel, fax): \_\_\_\_\_\_\_\_\_\_\_\_\_\_\_\_\_\_\_\_

Jognyilatkozat korlátozása: csak a szerződés teljesítésével kapcsolatban tehet jognyilatkozatot

Eladó részéről:

Név, beosztás: \_\_\_\_\_\_\_\_\_\_\_\_\_\_\_\_\_\_\_\_

Elérhetőségei (levélcím, tel, fax): \_\_\_\_\_\_\_\_\_\_\_\_\_\_\_\_\_\_\_\_

Jognyilatkozat korlátozása: \_\_\_\_\_\_\_\_\_\_\_\_\_\_\_\_\_\_\_\_

1. Szerződő Felek megegyeznek abban, hogy a vitás kérdést megkísérlik peren kívüli békés úton rendezni, és csak ennek eredménytelensége esetén fordulnak bírósághoz. Amennyiben az egyeztetés nem vezet eredményre, úgy jelen szerződésből eredő jogvitájuk tekintetében kikötik – értékhatártól függően – a Győri Járásbíróság/Győri Törvényszék kizárólagos illetékességét.
2. Felek megállapodnak abban, hogy amennyiben a szerződés bármely pontja kógens jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelnie kell) és azt szövegszerűen a szerződés nem tartalmazza (az adott rendelkezés a szerződés részét képezi).
3. Eladó a munkavégzés során a munkavédelemről szóló 1993. évi XCIII. törvény és az 5/1993.(XII.26.) MüM rendelete a munkavédelmi törvény egyes rendelkezéseinek végrehajtásáról valamint a tűzvédelemről szóló jogszabályok rendelkezéseit köteles betartani.
4. Eladó köteles az alábbi környezetvédelmi előírások betartására, betartatására:

- a munkafolyamat során olyan technológiát és munkakörülményeket alkalmaz, amely minimalizálja a hulladékképződést és a káros környezeti hatásokat, és törekszik, hogy a termék telepítése és üzembe helyezése, során a legkisebb környezeti terhelés történjen.

- a termék tekintetében környezetbarát csomagolást alkalmaz, és azt a leszállítást követően saját erőforrásaival elszállítja, és környezetkímélő módon kezeli.

1. Eladó kötelezettséget vállal arra, hogy a teljesítés során alkalmazottait vagy megbízottjait csak a Ptk., illetve a hatályos munkajogi és egyéb jogszabályoknak megfelelően alkalmazza
2. Jelen szerződésben nem szabályozott kérdésekben Magyarország hatályos jogszabályai, különös tekintettel a Polgári Törvénykönyv (Ptk.), illetőleg Kbt. vonatkozó rendelkezései az irányadóak azzal, hogy amennyiben jelen szerződés az értelmezésre vonatkozó eltérő rendelkezést nem tartalmaz, úgy jelen szerződésben alkalmazott kifejezéseket a Ptk. rendelkezései szerint kell értelmezni. A Felek kizárják a Ptk. 6:63.§ (5) bekezdésének alkalmazhatóságát a szerződés tekintetében
3. Jelen szerződés mindkét fél általi aláírással lép hatályba azzal, hogy a hatálybalépés további feltétele az EFOP-2.219-17 számú projekthez kapcsolódó Támogatói Okirat hatálybalépése.
4. A Felek a szerződést elolvasás és közös értelmezés után, mint akaratukkal mindenben megegyezőt, 6 eredeti példányban jóváhagyólag írják alá

1. sz. melléklet: Nyertes Ajánlattevő szakmai ajánlata

Csorna, 2017. \_\_\_\_\_\_\_\_\_\_ \_\_.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
| Vevő képviselője | Eladó képviselője |

**1. sz. melléklet**

**ÁTLÁTHATÓSÁGI NYILATKOZAT**

1. A nemzeti vagyonról szóló 2011. évi CXCVI. törvény 3. § 1.b) pontja szerinti jogi személyek vagy jogi személyiséggel nem rendelkező gazdálkodó szervezetek

**1.** Alulírott, …………………….. (név, ), mint a ………………………………(cégnév, székhely) törvényes képviselője nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés 1.b) pontja szerint átlátható szervezetnek minősül, az alábbiak szerint:

*a) az általam képviselt szervezet olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:*

*aa) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,*

*ab) az Európai Unió tagállamában/, az Európai Gazdasági Térségről szóló megállapodásban részes államban/, a Gazdasági Együttműködési és Fejlesztési Szervezet tagállamában/ vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van (****Aláhúzandó****), és ez az ország: ……………. (****ország megnevezése****),*

*ac) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,*

*ad) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a aa), ab) és ac) alpont szerinti feltételek fennállnak.*

**2. Nyilatkozat tényleges tulajdonosról**

Az általam képviselt szervezetnek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) és re) pontja, valamint az államháztartásról szóló 2011. évi CXCV. törvény 41. § (6) bekezdése és 55. §-a alapján a következő természetes személyek a tényleges tulajdonosai:

|  |  |  |  |  |  |
| --- | --- | --- | --- | --- | --- |
| Sorsz. | Tényleges tulajdonos neve, | Tényleges tulajdonos születési helye, ideje, anyja születési családi és utóneve | | Tulajdoni hányada, befolyásának és szavazati jogának mértéke | |
|  |  | |  | |  | |
|  |  | |  | |  | |
|  |  | |  | |  | |

**3. Nyilatkozat a külföldi ellenőrzött társasági minősítésről: (***Amennyiben a szervezet magyarországi székhellyel rendelkezik, nem külföldi ellenőrzött társaság!)*

Amennyiben a szervezet székhelye, illetősége az Európai Unió tagállamában, az EGT megállapodásban részes államában az OECD tagállamában vagy olyan államban van, amellyel Magyarországnak hatályos egyezménye van a kettős adóztatás elkerülésére, kérjük adja meg, hogy az utolsó lezárt adóévben a szervezet és az adott államban lévő kapcsolt vállalkozásai által együttesen saját eszközzel és munkaviszonyban foglalkoztatott munkavállalókkal végzett termelő, feldolgozó, mezőgazdasági, szolgáltató, befektetői, valamint kereskedelmi tevékenységből származó bevétele hány százaléka az összes bevételének, az alábbiak szerint:

|  |  |
| --- | --- |
| Utolsó lezárt adóév | Az illetőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest |
|  |  |

**4. Nyilatkozat a közvetlenül vagy közvetetten több mint 25 %-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet átláthatóságáról**

4.1. A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet(ek) és adóilletőségük:

|  |  |  |  |
| --- | --- | --- | --- |
| Sorsz. | Gazdálkodó szervezet neve | Tulajdoni hányadának, befolyásának és szavazati jogának mértéke | Adóilletősége |
|  |  |  |  |
|  |  |  |  |
|  |  |  |  |

4.2. A közvetlenül vagy közvetten több mint 25 %-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet tényleges tulajdonosa(i):

|  |  |  |  |  |
| --- | --- | --- | --- | --- |
| Sorsz. | Gazdálkodó szervezet neve | Tényleges tulajdonos(ok) neve | Tényleges tulajdonos születési helye, ideje, anyja születési családi és utóneve (a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) és re) pontja, valamint az államháztartásról szóló 2011. évi CXCV. törvény 41. § (6) bekezdése és 55. §-a alapján) | Tényleges tulajdonosok tulajdoni hányadának, befolyásának és szavazati jogának mértéke |
|  |  |  |  |  |
|  |  |  |  |  |

4.3. A közvetlenül vagy közvetetten több mint 25 %-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet társasági adóról és az osztalékadóról szóló 1996. évi LXXXI. törvény 4. § 11. pontja szerinti ellenőrzött külföldi társasági minősítése.

Amennyiben a 4.1. pontban felsorolt gazdálkodó szervezet(ek) székhelye, illetősége az Európai Unió tagállamában, az OECD tagállamában vagy olyan államban van, amellyel Magyarországnak hatályos egyezménye van a kettős adóztatás elkerülésére, kérjük adja meg, hogy az utolsó lezárt adóévben a gazdálkodó szervezet és az adott államban lévő kapcsolt vállalkozásai által együttesen saját eszközzel és munkaviszonyban foglalkoztatott munkavállalókkal végzett termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevétele hány százaléka az összes bevételének, az alábbiak szerint:

|  |  |  |
| --- | --- | --- |
| Adóév | Gazdálkodó szervezet neve | Az illetőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest |
|  |  |  |
|  |  |  |
|  |  |  |
|  |  |  |

Tudomásul veszem, hogy a Csornai Margit Kórház - az államháztartásról szóló 2011. évi CXCV. törvény (Áht.) 41. § (6) bekezdése alapján - az átláthatóság ellenőrzése céljából a szerződésből eredő követelések elévüléséig jogosult a szervezet átláthatóságával összefüggő, az Áht. 55. §-ban meghatározott adatokat kezelni.

Tudomásul veszem, hogy a valótlan tartalmú nyilatkozat alapján kötött visszterhes szerződést a Csornai Margit Kórház felmondja, vagy – ha a szerződés teljesítésére még nem került sor - a szerződéstől eláll.

Kijelentem, hogy jogosult vagyok az szervezet képviseletére.

Kelt: ………………………………….

cégszerű aláírás